प्रति-एलियासन फिल्टर
प्रति-एलियासन फिल्टर (एंटी-एलाइजिंग फ़िल्टर) उस लो-पास फिल्टर को कहते हैं जो किसी सिगनल का प्रतिचयन (सैम्पल) करने के पहले लगाया जाता है ताकि एलियासन की समस्या न आये। प्रतिचयन प्रमेय (सैम्प्लिंग थिअरम) कहता है कि यदि किसी संकेत में उपस्थित अधिकतम आवृति f है तो उस संकेत को 2f या इससे अधिक आवृत्ति पर प्रतिचयनित करने पर उसमें एलियासन नहीं होगा। प्रायः किसी सिगनल को एनालॉग से डिजिटल में बदलने के पहले प्रति-एलियासन फिल्टर लगाया जाता है।